b'\n_START_ARTICLE_\nMerkuriuksen ylikulku\n_START_PARAGRAPH_\nMerkuriuksen ylikulku on ilmi\xc3\xb6, jossa planeetta Merkurius kulkee radallaan Maasta katsottuna Auringon kiekon editse. Verrattuna toisen sis\xc3\xa4planeetan, Venuksen, ylikulkuihin Merkuriuksen ylikulut ovat yleisi\xc3\xa4, sill\xc3\xa4 niit\xc3\xa4 tapahtuu 13\xe2\x80\x9314 kappaletta vuosisadassa._NEWLINE_Merkuriuksen ylikulku voi tapahtua vain toukokuussa tai marraskuussa. Toukokuun ylikulut tapahtuvat Merkuriuksen laskevan solmun aikaan ja marraskuun ylikulut nousevan solmun aikaan. Marraskuun ylikulut tapahtuvat 7, 13 ja 33 vuoden v\xc3\xa4lein kun taas toukokuun ylikulut tapahtuvat 13 ja 33 vuoden v\xc3\xa4lein. Viimeisin Merkuriuksen ylikulku tapahtui 9. toukokuuta 2016. Seuraava Suomessa n\xc3\xa4kyv\xc3\xa4 ylikulku tapahtuu 11. marraskuuta 2019, muttei n\xc3\xa4y Suomessa hyvin.'